Diari Oficial de la Generalitat Valenciana


Sumari del DOGV 6205, del 12-02-2010 (2010/1073)

RESOLUCIÓ de 21 de desembre de 2009, de la Direcció General d'Energia, per la qual s'aprova el projecte d'execució i l'addenda per a la construcció de la xarxa de distribució de gas natural en determinades zones urbanes en el terme municipal de Requena, en favor de Gas Natural Cegás, SA. Expedients números CBREDE/2007/43/46 i CBREDE/2006/38/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1073


Data del document
:   21-12-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de desembre de 2009, de la Direcció General d'Energia, per la qual s'aprova el projecte d'execució i l'addenda per a la construcció de la xarxa de distribució de gas natural en determinades zones urbanes en el terme municipal de Requena, en favor de Gas Natural Cegás, SA. Expedients números CBREDE/2007/43/46 i CBREDE/2006/38/46. [2010/1073]  
Vist l'escrit presentat per Gas Natural Cegás, SA, amb data 17 de juliol de 2007, davant del Servici Territorial d'Energia de València de la Conselleria d'Infraestructures i Transport, junt amb el projecte d'execució de xarxa de distribució de gas natural en el terme municipal de Requena, firmat pel tècnic competent i visat pel col·legi oficial corresponent amb data 17 de juliol de 2007, perquè li siga concedida l'aprovació del projecte d'execució presentat (CBREDE/2007/43/46).  
Vist que sol·licitat pel Servici Territorial d'Energia l'informe a l'Ajuntament de Requena, de conformitat amb l'article 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, va ser remés l'informe en què es comunica per l'Ajuntament que no hi ha inconvenient a accedir a allò que se sol·licita.  
Vist que, de conformitat amb el que establix l'article 84 del Reial Decret 1434/2002, es va remetre la separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que està en l'expedient, concretament a:  
- Gas Natural Transport, SDG, SL, manifesta que les obres projectades no interferixen amb les que estan en servici de la seua titularitat.  
Vist que com a precedents de la present resolució figuren les següents:  
- Resolució de 22 d'octubre de 1996 de la Conselleria d'Indústria i Comerç sobre la concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família en la localitat de Requena (València), per a usos domèstics, comercials i xicotetes indústries.  
- Resolució 15 de desembre de 1997, del Servici Territorial d'Indústria i Energia de la Conselleria d'Ocupació, Indústria i Comerç, per la qual s'autoritza a l'empresa Repsol Butano, SA, l'execució material de la instal·lació corresponent al projecte de les instal·lacions d'emmagatzemament i xarxa bàsica de distribució de GLP en el terme municipal de Requena, i autoritzacions de posada en marxa del referit Servici Territorial de successives fases d'ampliació, amb dates 13.12.2001, 08.04.2003, 29.12.2003 i l'última de 25.06.2004 (CBREDE/1997/29), així com autorització de posada en marxa del Servici Territorial d'Energia amb data 17 de novembre de 2005, per a l'ampliació de les instal·lacions d'emmagatzemament de GLP per a un depòsit soterrat de 59.100 litres.   
- Resolució de la Direcció General d'Energia amb data 2 de desembre de 2004, per la qual s'atorga a Gas Natural SDG, SA, autorització administrativa per a la construcció de les instal·lacions corresponents al gasoducte denominat Ramal Chiva-Utiel i les seues instal·lacions auxiliars, que afecta, entre altres, el terme municipal de Requena, s'aprova el projecte d'execució i es declara en concret la seua utilitat pública (CBREDE/2003/25/46).  
- Resolució de la Direcció General d'Energia amb data 13 de desembre de 2007, per la qual s'atorga a Gas Natural Distribución SDG, SA, l'autorització administrativa per a la construcció de les instal·lacions corresponents al gasoducte de gas natural denominat: Antena de subministrament a Requena i les seues instal·lacions auxiliars, en el terme municipal de Requena, s'aprova el projecte d'execució i es declara, en concret, la seua utilitat pública (CBREDE/2006/45/46), així com l'autorització d'explotació amb data 14.04.2009 del Servici Territorial d'Energia de València.  
- Resolució del Servici Territorial d'Energia de València amb data 2 de maig de 2006, per la qual s'atorga l'autorització administrativa a Gas Natural Cegás, SA, per a la distribució de gas natural per al nucli urbà de Requena (CBREDE/2004/15/46).  
Vist que per mitjà de l'ofici de 13 de febrer de 2009 la Direcció General d'Energia va sol·licitar de l'empresa Repsol Butano, SA, la informació sobre la delimitació concreta de les instal·lacions de la seua propietat existents en el terme municipal de Requena, així com la descripció dels plans d'expansió de la xarxa en la zona, i es va presentar amb data 10 de març de 2009, l'escrit i la documentació annexa, amb les manifestacions que s'hi contenen.  
Vist l'escrit presentat per Gas Natural Cegás, SA, amb data 25 de març de 2009, davant del Servici Territorial d'Energia de València, en l'expedient iniciat CBREDE/2007/43/46, per mitjà del qual es manifesta que a fi d'integrar i completar el projecte de desenvolupament de distribució de gas natural en el municipi de Requena presentat i així comprendre tot el nucli urbà i els distints desenvolupaments urbanístics del terme municipal, estos últims sol·licitats en l'expedient CBREDE/2006/38/46, presenta l'addenda al projecte d'autorització administrativa de la xarxa de gas natural en el mencionat municipi, firmada pel tècnic competent i visada pel col·legi oficial corresponent de 23 de febrer de 2009.  
Vist que sol·licitat pel Servici Territorial d'Energia l'informe a l'Ajuntament de Requena, de conformitat amb l'article 84 del Reial Decret 1434/2002 de 27 de desembre, en el qual facen constar les condicions que considere oportunes referides a l'addenda presentada per Gas Natural Cegás, SA, figura en l'expedient la remissió d'informe en què manifesta, en síntesi, que en l'Ajuntament no figura cap tràmit de la sol·licitud de llicència municipal.  
Traslladat el mencionat informe l'empresa sol·licitant manifesta que disposa d'autorització administrativa per a distribució de gas natural en el municipi de Requena, atorgada pel Servici Territorial d'Energia de València de 2 de maig de 2006 i que la tramitació de les llicències municipals per a l'execució de les obres és una gestió independent i paral·lela a la tramitació de l'expedient de la instal·lació energètica, i s'assenyala que, no obstant això, l'Ajuntament de Requena ha atorgat esta, per a la zona d'implantació de la primera de les fases sol·licitades en l'execució del projecte.  
Vist que, de conformitat amb el que establix l'article 84 del Reial Decret 1434/2002, es va remetre la separata de l'addenda, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que està en l'expedient, concretament als següents:  
- Confederació Hidrogràfica del Xúquer, per a encreuaments subterranis del llit públic (barranc Reinas) per conducció de gas natural en el terme municipal de Requena, i s'ha remés l'autorització amb les condicions que s'hi contenen.  
- Telefónica, SA, manifesta no oposar cap inconvenient a l'execució dels treballs sempre que es complisquen les distàncies de seguretat en els encreuaments i els paral·lelisme amb les seues canalitzacions.  
- Iberdrola Distribución Elérctrica, SAU, manifesta no trobar inconvenient amb l'execució de la instal·lació sol·licitada.  
- EGEVASA, que remet informe en què assenyalen les possibles afeccions a béns i drets a càrrec seu que poden estar afectats per la instal·lació.  
Els mencionats informes van ser remesos a l'empresa sol·licitant, i va ser acceptades les seues condicions.  
- Va ser remesa, igualment, la separata de l'addenda a l'empresa Repsol Butano, SA, per a donar la seua conformitat o l'oposició a les obres del mencionat projecte, que afecta béns dependents d'esta, i ha presentat la referida empresa l'escrit de 07/05/2009, per mitjà del qual manifesta, en síntesi, el següent: 1. Que reitera la seua posició ja exposada en contestació al requeriment efectuat per la Direcció General d'Energia i que és la distribuïdora que es troba en millor disposició de realitzar el subministrament de gas canalitzat a les noves zones d'expansió del municipi de Requena de manera ràpida i eficient, perquè posseïx unes instal·lacions en servici dins del nucli urbà consolidat, i ha realitzat important inversions econòmiques. 2. Que el projecte de Gas Natural Cegás comprén zones ja gasificades per Repsol Butano, SA, o que seran gasificades i s'observa la coincidència en alguns trams que discorren per alguns carrers cosa que fa redundant l'ocupació de nous recursos per a la nova xarxa que s'ha de desenvolupar, i es penalitza la reducció de costos i l'augment de la competitivitat. 3. Que com a condicions tècniques establix les que en el seu escrit es contenen, i s'assenyala que tota empresa distribuïdora que pretenga estendre les seues xarxes en zones ja gasificades, prèviament a l'inici de les obres haurà de sol·licitar a l'empresa que està subministrant gas en eixa àrea, les possibles afeccions que les esmentades obres pogueren exercir sobre les seues canalitzacions soterrades.   
Traslladat el referit informe l'empresa sol·licitant contesta manifestant el següent:  
1. Que Gas Natural Cegás, SA, és l'únic distribuïdor autoritzat per a la distribució de gas natural en el terme municipal de Requena i que té l'autorització administrativa que li va ser atorgada mitjançant la Resolució de 2 de maig de 2006, pel Servici Territorial d'Energia de València, i per a complir a les seues obligacions com a empresa distribuïdora ha sol·licitat l'aprovació del projecte d'execució presentat i de la seua addenda. 2. Que el fet que hi haja xarxes de gasos liquats derivats del petroli (GLP) dins del terme municipal de Requena no impedix que Cegás obtinga l'aprovació del projecte de xarxa de distribució que ha presentat, ja que de les consideracions exposades en l'informe de la Comissió Nacional d'Energia de 28 de febrer de 2008, sobre la compatibilitat de xarxes de distribució, es conclou per esta, que: «les disposicions incloses en els articles 55, 73 i 74 i disposició addicional vint-i-tres de la Llei 34/1998, de 7 d'octubre, del Sector d'Hidrocarburs, referents a la distribució de gas natural i a l'aire propanat, no exclouen l'autorització administrativa d'instal·lacions alienes a la mencionada activitat, com són les xarxes de distribució de GLP a granel per canalització». Conseqüentment, la Comissió Nacional d'Energia reconeix la compatibilitat de les xarxes de gas natural amb les de GLP, i s'admet la seua coexistència, i es ressalta, a més, que el projecte presentat pretén dur a terme una planificació adequada de l'expansió de les xarxes de gas natural, i es té en compte les xarxes ja existents en el municipi i es garantix que siguen compatibles amb les xarxes de GLP existents en la zona. 3. Conclou manifestant que el projecte ha de ser autoritzat, perquè el fet que hi haja xarxes de GLP en la zona que es pretén gasificar no exclou l'existència d'autoritzacions per a executar xarxes de gas natural; i, finalment, el projecte presentat ha tingut en compte l'existència d'eixes xarxes de GLP i la seua compatibilitat. 4. Quant a les condicions tècniques i de seguretat plantejats per Repsol Butano, SA, una vegada analitzats estos, entén que són acceptables, sense perjuí que Repsol Butano, SA, en compliment del que es disposa en l'apartat 8 de la ITC-ICG 01 del Reial Decret 919/2006, haurà d'informar en la forma i en els terminis establits i en el seu moment, de la localització exacta de les seues instal·lacions, així com de les normes i obligacions que s'han de respectar.   
Traslladat novament l'escrit presentat a l'empresa Repsol Butano, SA, contesta manifestant la seua reiteració en el contingut dels seus arguments, així com que en el cas que fóra concedida l'aprovació del projecte presentat per a les instal·lacions de gas natural en el municipi de Requena, Repsol Butano, SA, complirà estrictament allò que s'ha arreplegat en l'apartat 8 de la ITC-ICG 01 «Prevenció d'afeccions per tercers» de manera que les seues instal·lacions no estigueren afectades per les actuacions de Gas Natural Cegás.  
Vist que per l'empresa Repsol Butano, SA, s'ha presentat l'escrit de 15 d'abril de 2009 (CBREDE/2009/11/46), davant del Servici Territorial d'Energia de València, per mitjà del qual es fa entrega de la memòria per a l'ampliació de xarxa de subministrament de gas canalitzat de GLP, de conformitat amb l'apartat 2 de la ITC-ICG 01 del Reglament Tècnic de Distribució i Utilització de Combustibles Gasosos aprovat pel Reial Decret 919/2006, de 28 de juliol, que conté la previsió d'ampliació de la xarxa que s'ha de realitzar el 2009 per a determinats municipis, entre estos el de Requena.   
Vist l'escrit presentat per Gas Natural Cegás, SA, de 13 d'octubre de 2009, davant del Servici Territorial d'Energia de València en l'expedient iniciat CBREDE/2007/43/46, per mitjà del qual es detalla la delimitació geogràfica del projecte d'execució i l'addenda, amb descripció de l'àrea i vials, així com les fases d'execució d'este.  
Vist que Gas Natural Cegás, SA, disposa dels requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consten justificadament acreditats a esta Direcció General d'Energia per part de Gas Natural Cegás, les dades referides als punts següents:  
- La zona geogràfica delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
- Punt de connexió de la infraestructura de gas, el seu emplaçament geogràfic, titular i característiques que el definixen.  
Vist que la finalitat que es perseguix, d'acord amb la sol·licitud i documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia de València, encarregat de la instrucció de l'expedient de sol·licitud.  
Vist que per aplicació de l'article 55, punt 1, apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés l'informe de la Comissió Nacional d'Energia de 28 de febrer de 2008 sobre compatibilitat de xarxes de distribució, així com les consideracions i conclusions que s'hi contenen respecte a les disposicions incloses en els articles 55, 73 i 74, i la disposició addicional vint-i-tres de la referida Llei 34/1998.  
Atés el que disposa el capítol V «Distribució de combustibles gasosos per canalització», del títol IV «Ordenació del subministrament de combustibles gasosos per canalització» de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió a la xarxa en funcionament i existent dels gasoductes Ramal Chiva-Utiel i Antena de subministrament a Requena, a l'abast i pla d'expansió, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
Aprovar a Gas Natural Cegás, SA, el projecte d'execució i l'addenda firmats pel tècnic competent i visats pel col·legi oficial corresponent, amb dates 17 de juliol de 2007 i 23 de febrer de 2009, respectivament, per a la construcció de la xarxa de distribució de gas natural en determinades zones urbanes en el terme municipal de Requena, província de València i les característiques principals del qual són:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:   
Eixida des de la vàlvula de l'estació de regulació i mesurament del gasoducte Antena de subministrament a Requena, que disposa d'autorització administrativa amb data 13 de desembre de 2007, d'esta Direcció General d'Energia i d'autorització d'explotació amb data 14 d'abril de 2009, del Servici Territorial d'Energia.  
- Estació de regulació i mesurament (ERM).  
Situada en el carrer Reatillo, en la zona nord-oest del nucli urbà. Amb rang de pressió MOP-8/MOP-0,4(1) i cabal de consum de 5000 m³(n)/h.  
- Xarxa de distribució. Traçat:  
Des de l'ERM descrita, ix la xarxa general amb canonada de material polietilé-100, qualitat SDR 17,6 i 200 mm de diàmetre, a una pressió MOP-0,4(1), que conforma una anella perimetral en el nucli urbà, i s'alimenta, igualment, la zona est del nucli urbà, hospital i urbanitzacions Fuente Baldomero i San José per a recórrer finalment el carrer Constitución. La longitud total prevista és de 3.360 m.  
Els diferents ramals de la xarxa secundària ixen de la xarxa general descrita, a una pressió MOP-0,4(1), amb canonada de polietilé-100, qualitat SDR 17,6, amb diàmetres de 160 mm, 110 mm i 90 mm, i les longituds respectives són de 6.415 m, 6.725 m i 655 m. Es conformen, al seu torn, dos anelles, la primera d'estes en la zona nord (en les proximitats de l'ERM), des del carrer Constitución i l'avinguda Alfonso X El Sabio, i una altra segona, en la zona oest.  
Les canonades discorren, en condicions normals, a una profunditat mínima des de la generatriu superior de 0,60 m en les voreres, i a 0,80 m en un altre tipus de terreny.   
- Descripció de les zones geogràfiques sol·licitades i pla d'expansió:  
· Fase I. (1ª anualitat des de la data de la present resolució).  
Està delimitada per la poligonal definida pels carrers següents:  
Vials compresos en el polígon delimitat al nord per la travessia de Chera i Maestro Luis Vives, al sud per l'avinguda del Arrabal, a l'oest per l'avinguda de l'Estación i Llano de Espinosa, a l'est pels carrers Cruces, Norberto Pinago i Chera, i les places Pascual Carrión i Valentín García Tena. Inclosos en esta zona es troben els carrers Colón, San Agustín, General Pereyra, Ramón y Cajal, Maestre Alonso, Doctor Fleming, Doctor Elías Martínez, Algarra, Capitán Gadea, Reatillo i Cervantes.  
A més, es proporcionarà subministrament als carrers Albacete, Madrid, Santa Teresa, Montereta, Villajoyosa (parcial entre núm. 30-36 i núm. 49-53), Antonio Vilanova, Juan XXIII (parcial entre núm. 16 i núm. 27-39), la Paz, Eras de María, Cuenca (parcial entre núm. 27-31 i núm. 50), Concepción Arenal, Clara Campoamor, María Zambrano, Eduardo García Calle, Vallellanos (parcial entre núm. 59-63 i núm. 46-52) i l'avinguda Llano de Espinosa (parcial entre núm. 30-17-19 i núm. 2-42).  
Infraestructures de distribució per a passar entre zones de subministrament en els vials anteriors i els carrers Jaime de Juan Castañar, travessia Jaime de Juan, General Brizuela, Rafael Janini i l'avinguda del Arrabal.  
· Fase II. (2ª anualitat des de la data de la present resolució).  
Esta delimitada per la poligonal definida pels carrers següents:  
l'avinguda Rafael Duyos, Pintor Ribera, Hispanidad (parcial entre núm. 2-26 i núm. 1-19), Independencia (parcial entre núm. 2-24 i núm. 1-47), darrere Independencia (parcial entre núm. 2-48), Mari Pino, Rollo, Francisco Monterde, Ferrocarril, Fuencaliente (parcial entre núm. 2-12), Romeral, Rozaleme, Jedrea i García Dávila.  
Carrers annexos al nucli de l'antiga de Requena: desviació Carretera, Pintor Juan Masia, París, Yesares, la Vega, Picazuela, Pintor Juan Masia, Vallelano (parcial entre núm. 2-12 i núm. 1-27), Fuente del Pi, García Montes, travessia Conde Vallellano, Cuenca (parcial entre núm. 2-14), Luis Verdúentor i l'avinguda de Valencia (parcial entre núm. 1-43 i núm. 10-26); i a l'est del nucli antic de Requena en una zona que engloba els carrers: Caracuesta, Santa Cruz, Peñuelas, Fuente la Gila, Gollizno, Batanejos, Pl. España, Carmen, Músico Sosa (parcial entre núm. 2-10), Anselmo Fernández (parcial entre núm. 1-31), Peso, Poeta Herrero, Miguel Marcos, Marquillo, Rey de Francia, Pérez Galdós, Juan Penén, del Almanzar, Cruz Roja, Gil, Pl. Isabel II, Juan Ibáñez, Pérez Arcas, Vendimia, Jerez, Valdepeñas, Rioja, Honrubia, Higueruelas, A. M. Claret, Jácaras i Pl. Consistorial (parcial entre núm. 1-5).  
Infraestructures de distribució per a passar entre zones de subministrament en els vials anteriors i l'avinguda Alfonso X el Sabio.  
· Fase III. (3ª anualitat des de la data de la present resolució).  
Està delimitada per la poligonal definida pels carrers següents:  
Carrers del nucli antic de Requena: Cortina, Cuesta del Angel, Paniagua, Taras, Cantero, Barriete, Colegio, Santa Maria, San Nicolás, Somera, Pobrete, Del Cristo, Rosario, Marinieves, Collada, Purísima, Piñuelos, Santa María, Casares, Cárcel, Pl. Albornoz, Mendoza, Pl. del Salvador, Segura, Castillo, Pl. Castillo, Fortaleza, Hermanos López, Carnicería, Tio Enrique, 11 de marzo, Loreto Gallego, Juan Celda, Batanejo, Tejedores, Escultor González, Subida Bodegas, Poniente, la Era, Constitución (parcial entre núm. 11-61), Pintor Elías García, San Fernando, Músico Sosa (parcial entre núm. 28-36 i núm. 1-13), Juan Piqueras (Parcial entre núm. 2-7), Libertad, Tienda, San Sebastián, San Gayetano, Chelva, Castejón, Aperadores del Pozo, Encarnación, Talega i Chera.  
Carrers inclosos en la urbanització Fuente Baldomero i els carrers següents de la urbanització San José: Acacias, Romero, l'avinguda Rosales, Tomillo (parcial entre núm. 1-11 i núm. 2-8), Geranios (parcial entre núm. 2-5 i núm. 13-53), Pino (parcial entre núm. 1-27 i núm. 2-8), Lirios, Jazmines, Sol, Claveles, Margaritas, Cañaverales, Olivo 1 i Almendros.  
Infraestructures de distribució per a passar entre zones de subministrament en els vials anteriors i els carrers Albosa, Vereda Real, Casablanca i Armero de Nicanor.  
L'àmbit geogràfic de les fases abans descrites està definit amb major detall en el pla de l'addenda: núm. 1871-EO 8.1. Rev 00.  
- Pressupost total conjunt: 877.635,70 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i l'addenda presentats, en els terminis establits en les fases anteriorment descrites, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol. De la mateixa manera, les instal·lacions s'hauran d'ajustar a les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
2. El titular de l'esmentada instal·lació donarà compte de la terminació de les obres al Servici Territorial d'Energia de València, a l'efecte de reconeixement, amb presentació de l'oportú certificat de direcció, subscrit pel tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries segons el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si es consideren convenients.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. La present resolució s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 21 de desembre de 2009.- El director general d'Energia: Antonio Cejalvo Lapeña.